Kunnust þessara tegunda er Atrax robust sem á íslensku er einfaldlega nefnd trektkönguló en á ensku Sydney funnel web spider . Hún er meðal annars talsvert algeng í Sydney . Trektköngulær laðast að dimmum og rökum stöðum og þær sækja einnig í vatn . Bit trektköngulóa er afar sársaukamikið því þær hafa stór klóskæri . Alls eru 27 köngulóartegundir þekktar sem hafa orðið mönnum að bana . Eituráhrifin sem menn finna fyrir eru meðal annars mikil ógleði , uppköst og svitakóf . Stundum froðufellir fólk og munnvatnsframleiðsla eykst . Önnur áhrif eru öndunarörðugleikar auk þess sem fólk getur orðið verulega ruglað eftir bitið . Þess má geta að oft hangir köngulóin með læst klóskærin í fórnarlambinu og þá þarf að losa hana af sér . Slíkt getur verið mönnum um megn því oftar en ekki er fólk í losti eftir árásina og eituráhrifin .